L'Ajuntament destina 25.000 euros per a subvencionar activitats del comerç local
12/11/2018

# L'Ajuntament destina 25.000 euros per a subvencionar activitats del comerç local

[![L'Ajuntament destina 25.000 euros per a subvencionar activitats del comerç local  ](/images/noticias/2018/11/asociacion-comercios-gr.jpg)](/images/noticias/2018/11/asociacion-comercios-gr.jpg)

12.11.2018

Del total de les ajudes concedides, 15.000 euros es destinaran a sufragar els costos derivats d'activitats de promoció comercial

L'Ajuntament de Paterna ha destinat un total de 25.000 euros en subvencions dirigides a les associacions de comerç de la localitat. 

“_Es tracta d'unes ajudes que tenen com a objectiu incentivar l'associacionisme dins del comerç local, entés com a element clau en la dinamització i promoció dels negocis minoristes establits en el nostre municipi_” ha assenyalat la regidora de Comerç, Eva Pérez.

Per a això, de les ajudes concedides, 15.000 euros es destinaran a sufragar els costos derivats d'activitats de promoció comercial, mentre que 6.000 euros s'assignaran a programes formatius en l'àmbit del comerç i 4.000 euros a la promoció de l'associacionisme. 

Les associacions beneficiàries, són associacions de comerciants legalment constituïdes i amb seu en el municipi, i els membres del qual desenvolupen la seua activitat comercial a Paterna.

Finalment, la regidora Pérez ha destacat que “_aquestes ajudes suposen un reconeixement del nostre comerç local i un exemple del compromís de l'equip de govern per l'associacionisme com a eina per a crear sinergies i facilitar la promoció dels negocis de Paterna_”.